Մուհամմադ իբն Սալման ալ Սաուդ

Մուհամմադ իբն Սալման ալ Սաուդ (, ), Սաուդյան Արաբիայի գահաժառանգ, Սալման Բին Աբդուլ Ազիզ Ալ-Սաուդի երկրորդ որդին, երկրորդ փոխվարչապետ և պաշտպանության նախարար։ Համարվում է աշխարհի ամենաերիտասարդ պաշտպանության նախարարը։ Ղեկավարում է Մուհամմադ իբն Սալման բարեգործական ֆոնդը (MiSK), թագավորական դատարանը, ինչպես նաև պետության տնտեսական հարցերի և զարգացման խորհուրդը։

Կենսագրություն 
Մուհամմադ իբն Սալմանը ծնվել է 1985 թվականին Էր Ռիադում։ Նա Սալման Բին Աբդուլ Ազիզ Ալ-Սաուդի և նրա երրորդ կնոջ Ֆահդի բինտ Ֆալահ իբն Սուլթան ալ Հիթլայանի որդին է։ Նրա եղբայրն է Թուրքի իբն Սալմանը, ով սաուդական Saudi Research and Marketing Group (SRMG) ընկերության համանախագահն է։ Արքայազնը ստացել է իրավունքի բակալավրի կոչում Արքա Սաուդի համալսարանում։

Համալսարանը ավարտելուց հետո՝ մի քանի տարի աշխատել է մասնավոր հատվածում։ Այնուհետև զբաղեցրել է իր հոր օգնականի պաշտոնը։ Մինչ այդ, նա արդեն աշխատում էր սաուդական կառավարության փորձագիտական հանձնաժողովում։

Ամուսնացած է արքայադուստր Սարա բինտ Մաշհուր իբն Աբդալազիզ ալ Սաուդի հետ և ունի չորս զավակ՝ արքայազն Սալման, արքայազն Մաշհուր, արքայադուստր Ֆահդու և արքայադուստր Նուրու։

Գործունեություն 
2009 թվականի դեկտեմբերի 15-ին արքայազնը սկսել է իր քաղաքական գործունեությունը՝ զբաղեցնելով հոր հատուկ խորհրդականի պաշտոնը։ Այնուհետ զբաղեցրել է Էր Ռիադ նահանգի նահանգապետի պաշտոնը։ Մինչ 2011 թվականը եղել է նաև նահանգի մրցութային խորհրդի քարտուղար, Աբդուլ Ազիզ արքայի ֆոնդի հետազոտությունների և արխիվների կառավարման բաժնի հատուկ խորհրդական և նահանգի Ալբիր համայնքի խորհրդի անդամ։

2011 թվականին գահաժառանգ Նաիֆ իբն Աբդուլ Ազիզ ալ Սաուդի մահվանից հետո, պաշտպանության նախարար դարձավ հաորդ գահաժառանգ արքայազն Սալման Բին Աբդուլ Ազիզ Ալ-Սաուդը։ Նա արքայազն Մուհամմադին նշանակեց իր անձնական խորհրդական։

Արքայազն Մուհամմադը հիմնել է արքայազն Մուհամմադ իբն Սալման ֆոնդը (MISK), որի նպատակը հանդիսանում է օժանդակել կարիքավոր երիտասարդներին։

2011 թվականին գահաժառանգ Նաիֆի մահվանից հետո, արքայազն Սալմանը Մուհամմադին նշանակեց գահաժառանգ արքայազնի գրասենյակի ղեկավար։ 2013 թվականի մարտի 2-ին գահաժառանգ արքայազնի դատարանի ղեկավար Սաուդ իբն Նաիֆ ալ Սաուդը նշանակվեց Էշ Շարքիա նահանգի նահանգապետ և Մուհամմադը զբաղեցրեց նրա պաշտոնը՝ ստանալով նախարարի կարգավիճակ։ Ապրիլի 25-ին արքայազնը նշանակվեց պետական նախարարի պաշտոնում, իսկ 2015 թվականի հունվարի 23-ից զբաղեցնում է երկրի պաշտպանության նախարարի պաշտոնը։ 2017 թվականի հունիսի 20-ին հայտարարվել է որպես թագի նոր գահաժառանգ։

Ծանոթագրություններ 

Գահաժառանգներ
Սաուդյան Արաբիայի նախարարներ